Diari Oficial de la Generalitat Valenciana


Sumari del DOGV 4460, del 14-03-2003 (2003/2603)

ORDE de 5 de febrer de 2003, de la Conselleria de Cultura i Educació, per la qual s'autoritza l'obertura i funcionament del centre docent estranger a Espanya denominat English School, en Mutxamel (Alacant).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4460

Data del DOGV
:   14-03-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/2603


Data del document
:   05-02-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Mutxamel
    * centre d'ensenyament
    * ensenyament privat

ORDE de 5 de febrer de 2003, de la Conselleria de Cultura i Educació, per la qual s'autoritza l'obertura i funcionament del centre docent estranger a Espanya denominat English School, en Mutxamel (Alacant). [2003/2603]
  
L'expedient l'ha iniciat el representant de l'entitat Cebat, SL, en sol·licitud d'autorització per a l'obertura i funcionament d'un centre docent britànic de nova creació per a alumnat espanyol i estranger.
  
Atés que en l'expedient hi ha certificat del British Council on consta l'autorització temporal britànica en els termes que esta mateixa orde arreplega.
  
Atés que de l'informe de la Inspecció Educativa es desprén el compliment del que establixen els articles 10 i 12 del Reial Decret 806/1993, en relació amb les ensenyances i professorat de llengua i cultura espanyola i de la llengua pròpia de la Comunitat Valenciana.
  
Vists la Llei Orgànica 8/1985, de 3 de juliol (BOE de 4 de juliol), reguladora del Dret a l'Educació, la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu, el Reial Decret 806/1993, de 28 de maig (BOE de 23 de juny) sobre règim de centres estrangers a Espanya, i la resta de legislació que resulta d'aplicació.
  
En exercici de les atribucions conferides per l'article 35 de la Llei de Govern Valencià
  
ORDENE
  
Primer
  
Autoritzar l'obertura i funcionament del centre docent privat britànic denominat English School, en Mutxamel (Alacant), en els termes i condicions que a continuació s'especifiquen:
  
Centre: English School
  
Codi: 04867641
  
Domicili: c/ Pintor Gisbert, 3
  
Localitat: Mutxamel
  
Província: Alacant
  
Titular: Cebat, SL
  
Ensenyances que s'autoritzen: Currículum Nacional d'Anglaterra i País de Gal·les:
  
Des del curs Nursery (3 anys) fins a Year 3 (8 anys) amb caràcter temporal fins al 31 de desembre de 2003. A partir d'esta data l'autorització dependrà del resultat de la inspecció britànica posterior.
  
Capacitat total del centre: 50 llocs escolars
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyola, així com la llengua pròpia de la Comunitat Valenciana, establits per l'administració educativa, segons disposen l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà a la normativa reguladora de l'homologació i convalidació de títols i estudis estrangers d'educació no universitària segons establix l'article 8 del Reial Decret 806/1993.
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 5 de febrer de 2003
  
El conseller de Cultura i Educació
  
MANUEL TARANCÓN FANDOS